El Comissari Principal Cap de la Policia Local de Burjassot recull, en representació de la Policia Local de tota la Comunitat, un dels Premis de l’any 2020 del diari Levante-EMV
2025-07-24

José Javier Collado, Comissari Principal Cap de la Policia Local de Burjassot, ha recollit, en representació de tots els cossos de Policia Local dels 542 municipis de la Comunitat Valenciana, un dels Premis de l’Any 2020 del diari Levante-EMV, sota el lema “Herois de la lluita contra la Covid-19”.

Els premis s’han entregat als representants del sector de la seguretat pública amb l’objectiu de reconéixer el lliurament, el treball i la dedicació desenvolupats pels policies, militars i l’Agència Valenciana de Seguretat i Resposta a les Emergències de la Generalitat Valenciana (AVSRE) durant la situació sanitària provocada per la Covid-19.

Agraït pel guardó recollit, Collado ha destacat en el discurs que ha dirigit a tots els presents en l’acte, entre ells la Delegada del Govern, Gloria Calero, i la vicealcaldessa de València, Sandra Gómez, que la Covid-19 ha suposat viure “una situació sense precedents en la qual les policies locals hem sigut capaces de complir amb els serveis que ens han sigut requerits pel Ministeri de l’Interior per al control del compliment de l’estat d’alarma, sense deixar de costat la resta d’obligacions i tasques habituals derivades de les funcions pròpies i exclusives del nostre Cos”.

Les Policia Local han realitzat innombrables actuacions en coordinació amb les Forces i Cossos de Seguretat de l’Estat i Unitats Militars; actuacions “a les quals se sumen aquelles que posen de manifest que els nostres agents, com a policia de proximitat, estan al servei de les persones. Hem col·laborat intensament amb diferents àrees i serveis tant dels respectius Ajuntaments com d’altres administracions i hem fet costat a tota mena d’entitats en el repartiment d’aliments” sense oblidar “que els nostres agents han dut a terme ajudes individuals a persones majors a l’hora de fer la compra de productes bàsics o medicaments”, ha continuat el Comissari Principal.

També ha destacada com cada Cos de Seguretat té unes característiques personals i professionals “que els diferencia i alhora els fa únics, però al llarg d’aquesta crisi estan demostrant, dia a dia que, quan es tracta de lluitar per una fi comuna, som un gran equip”.

A més de José Javier Collado, també han recollit premi el director de l’AVSRE, Jorge Suárez, la Comissària Marisol Conde, en nom de la Policia Autonòmica i com a cap de la Unitat de la Policia Nacional adscrita a la Generalitat Valenciana, el Comissari Jorge Zurita, Cap Superior de la Policia de la Comunitat Valenciana, el General de brigada José Hermida, Cap de la Zona de València de la Guàrdia Civil, com a màxim responsable de la Guàrdia Civil, el Tinent Fernando García-Vaquero, Cap de la Caserna General Terrestre d’Alta Disponibilitat (CGTAD) i el Tinent Coronel Olaf Clavería, Cap de l’III Batalló de la Unitat Militar d’Emergències (UME), amb seu a Bétera.